2021. gada 17. augustā Rīkojums Nr. 567

Rīgā (prot. Nr. 56 6. §)

**Par valsts nekustamā īpašuma daļas nodošanu Valmieras novada pašvaldības īpašumā**

1.  Saskaņā ar Publiskas personas mantas atsavināšanas likuma 42. panta pirmo daļu un 43. pantu atļaut Aizsardzības ministrijai nodot bez atlīdzības Valmieras novada pašvaldības īpašumā valstij piederošo nekustamā īpašuma "Kaugurmuiža" (nekustamā īpašuma kadastra Nr. 9601 014 0106) daļu – zemes vienību (zemes vienības kadastra apzīmējums 9601 014 0012) 1,1806 ha platībā, tai skaitā meža zemi 0,3507 ha platībā – Grīšļu ielā 1, Valmierā, kas ierakstīts zemesgrāmatā uz valsts vārda Aizsardzības ministrijas personā (turpmāk – nekustamais īpašums).

2. Valmieras novada pašvaldībai:

2.1. nekustamo īpašumu (izņemot meža zemi) saskaņā ar likuma "Par pašvaldībām" 15. panta pirmo daļu izmantot pašvaldības autonomo funkciju īstenošanai;

2.2. nekustamā īpašuma sastāvā esošo meža zemi saskaņā ar Meža likuma 44. panta ceturtās daļas 2. punkta "c" apakšpunktu un likuma "Par pašvaldībām" 15. panta pirmās daļas 2. punktu izmantot pašvaldības autonomās funkcijas īstenošanai – parku ierīkošanai un uzturēšanai.

3. Valmieras novada pašvaldībai nekustamo īpašumu bez atlīdzības nodot valstij, ja tas vairs netiek izmantots šā rīkojuma 2. punktā minēto funkciju īstenošanai.

4. Pilnvarot Valmieras novada pašvaldību parakstīt nostiprinājuma lūgumu par nekustamā īpašuma ierakstīšanu zemesgrāmatā, kā arī veikt citas nepieciešamās darbības nekustamā īpašuma ierakstīšanai zemesgrāmatā.

5. Valmieras novada pašvaldībai, ierakstot zemesgrāmatā nekustamo īpašumu:

5.1. nostiprināt īpašuma tiesības zemesgrāmatā uz valsts vārda Aizsardzības ministrijas personā vienlaikus ar Valmieras novada pašvaldības īpašuma tiesību nostiprināšanu;

5.2. norādīt, ka īpašuma tiesības nostiprinātas uz laiku, kamēr Valmieras novada pašvaldība nodrošina šā rīkojuma 2. punktā minēto funkciju īstenošanu;

5.3. ierakstīt atzīmi par aizliegumu atsavināt nekustamo īpašumu un apgrūtināt to ar hipotēku.

6. Šā rīkojuma 5.3. apakšpunktā minēto aizliegumu – apgrūtināt nekustamo īpašumu ar hipotēku – nepiemēro, ja nekustamais īpašums tiek ieķīlāts par labu valstij (Valsts kases personā), lai saņemtu Eiropas Savienības fondu atbalstu.

Ministru prezidents A. K. Kariņš

Ministru prezidenta biedrs,

aizsardzības ministrs A. Pabriks